pythainlp/thai-wiki-dataset-v4 huggingface dataset:
เหตุการณ์ 26 กุมภาพันธ์

เหตุการณ์ 26 กุมภาพันธ์, อุบัติการณ์ 26 กุมภาพันธ์ หรือยังเป็นที่รู้จักกันคือ กรณี 2-26  เป็นความพยายามก่อรัฐประหารโดยกลุ่มทหารหนุ่มสายโคโดฮะ ของกองทัพจักรวรรดิญี่ปุ่น ในวันที่ 26 กุมภาพันธ์ 1936 เพื่อโค่นล้มรัฐบาลและกลุ่มทหารสายโทเซฮะ และวางแผนเพื่อสังหารนักการเมืองชนชั้นสูงในจักรวรรดิญี่ปุ่นบางส่วน
การกบฎมีสาเหตุขึ้นจากกลุ่มนายทหารวัยหนุ่มได้มารวมตัวกันเพื่อวางแผนการฟื้นฟูโชวะ เพื่อถวายคืนอำนาจแด่สมเด็จพระจักรพรรดิญี่ปุ่น โดยมีการประชุมวางแผนการก่อกบฎตั้งแต่วันที่ 18-22 กุมภาพันธ์ และได้เลือกทำการสังหารเป้าหมายบางส่วนที่พวกเขามองว่าขัดต่อ "อุดมคติของชาติ" โดยเป้าหมายการสังหารส่วนใหญ่เคยมีส่วนร่วมในสนธิสัญญาว่าด้วยการจำกัดและการลดอาวุธทางรัฐนาวี หลังสงครามโลกครั้งที่ 1 สิ้นสุดลง และหลังจากนั้นได้มีการก่อตั้ง "กองทัพผู้ชอบธรรม"  ก่อนการก่อการไม่นาน และชูคำขวัญ "เทอดทูนจักรพรรดิ ขับไล่ทรราชย์" 
การก่อกบฎเกิดขึ้นในกรุงโตเกียวเป็นเวลาสองถึงสามวัน โดยมีการโจมตีสถานที่สำคัญทางการเมืองหลายแห่ง เช่น บ้านพักนายกรัฐมนตรีเคสุเกะ โอคาดะ แต่รอดชีวิตมาได้, ที่ทำการหนังสือพิมพ์อาซาฮีชิมบุน, ที่ทำการกระทรวงการสงคราม และมีการสังหารอดีตนายกรัฐมนตรีจักรวรรดิญี่ปุ่น 2 คน ได้แก่ ทาคาฮาชิ โคเรคิโยะ และไซโต้ มาโกโตะ รวมไปถึงมีความพยายามในการควบคุมพระราชวังหลวงโตเกียวเช่นกัน
รัฐบาลจักรวรรดิญี่ปุ่นจึงทำการปราบปราม โดยรัฐมนตรีกระทรวงสงคราม โยชิยูกิ คาวาชิมะ ได้เข้าพบกับจักรพรรดิฮิโรฮิโตะ และสมเด็จพระจักรพรรดิออกคำสั่งปราบปรามอย่างเด็ดขาดที่สุด มีการออกประกาศสภาวะฉุกเฉินและกฎอัยการศึก และทำการปราบปรามกลุ่มกองทัพผู้ชอบธรรม จนกองทัพจักรวรรดิญี่ปุ่นได้ชัยชนะอย่างเด็ดขาด ผู้นำของกลุ่มถูกจับกุมและตัดสินประหารชีวิตในฐานะกบฎต่อแผ่นดิน ไดอารีโดยนายพลชิเงรุ ฮนโจบันทึกไว้ว่าจักรพรรดิฮิโรฮิโตะทรงแสดงความพิโรธอย่างเปิดเผยต่อการดำเนินการต่อกบฎของนายทหารกองทัพบกสายโทเซฮะ
เหตุการณ์ 26 กุมภาพันธ์ เป็นเหตุการณ์ล่าสุดที่มีการสังหารนายกรัฐมนตรีญี่ปุ่น ก่อนที่จะเกิดเหตุการณ์การลอบสังหารชินโซ อาเบะ ในปี 2022
มิซากิ คูโนะ

มิซากิ คูโนะ (เกิด 19 มกราคม 1993) เป็นนักพากย์หญิงชาวญี่ปุ่น เกิดที่โตเกียว สังกัดอยู่โอซาวะจิมุโชะ
ผลงานที่เป็นที่รู้จักดีได้แก่ เคต โฮชิมิยะ ใน "World Conquest ~ Zvezda Plot ~", ฮอว์ก ใน "ศึกตำนาน 7 อัศวิน", คาวาโมโตะ โมโมะ ใน "ตราบวันฟ้าใส" และอื่น ๆ
ตำบลนาเมือง

นาเมือง เป็นตำบลหนึ่งของอำเภอเสลภูมิ จังหวัดร้อยเอ็ด
ที่ตั้งและอาณาเขต.
ตำบลนาเมืองมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลนาเมืองแบ่งพื้นที่การปกครองออกเป็น 20 หมู่บ้าน
วิลโลว์ (เพลง)

"วิลโลว์"  เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ วางจำหน่ายเมื่อวันที่ 11 ธันวาคม ค.ศ. 2020 ผ่านรีพับลิกเรเคิดส์ เป็นเพลงเปิดของสตูดิโออัลบัมชุดที่ 9 ของเธอ "เอฟเวอร์มอร์" (2020) ซึ่งเป็นซิงเกิลนำ "วิลโลว์" เป็นเพลงรักแนวแชมเบอร์โฟล์ก ที่ใช้อุปลักษณ์หลายอย่างเพื่อสื่อถึงสภาวะจิตใจที่โรแมนติกของนักร้อง เช่น การแสดงภาพชีวิตของเธอดั่งต้นวิลโลว์ ปิ๊กกีตาร์ กล็อกเคนสปีล ขลุ่ย เครื่องสาย และเครื่องเคาะ
เทย์เลอร์ สวิฟต์เขียนเนื้อเพลงเมื่อได้ยินการประพันธ์ทำนองเพลงของแอรอน เดสส์เนอร์ โปรดิวเซอร์ของเพลง เธอเปรียบเทียบแรงจูงใจของเพลงกับการร่ายมนตร์แห่งความรัก มิวสิกวิดีโอประกอบเพลงที่กำกับโดยเทย์เลอร์ สวิฟต์ เปิดตัวในวันเดียวกับที่เพลงเปิดตัว วิดีโอนี้เป็นความต่อเนื่องของโครงเรื่องจากวิดีโอก่อนหน้าของเธอสำหรับ "คาร์ดิแกน" (2020) โดยแสดงให้เห็นด้ายสีทองที่นำทางนักร้องผ่านเทพนิยายลึกลับและนำเธอไปสู่คนรักโชคชะตาของเธอ ได้รับเสียงชื่นชมอย่างกว้างขวางจากนักวิจารณ์เพลงและผู้ชม โดยเฉพาะอย่างยิ่งคำชมสำหรับบทเพลงที่โรแมนติกและเสียงที่มีกีตาร์เป็นศูนย์กลาง
"วิลโลว์" เปิดตัวบนชาร์ตบิลบอร์ดฮอต 100 โดยทำคะแนนให้เทย์เลอร์ สวิฟต์ เป็นเพลงอันดับ 1 ลำดับที่ 7 ในสหรัฐอเมริกา เพลงเปิดตัวอันดับ 1 ลำดับที่ 3 และอันดับ 2 ของชาร์ตในปี ค.ศ. 2020 รองจาก "คาร์ดิแกน"; ในเวลาเดียวกัน"เอฟเวอร์มอร์"เปิดตัวที่อันดับหนึ่งบนบิลบอร์ด 200 ทำให้เป็นครั้งแรกในประวัติศาสตร์ที่เปิดตัวบนทั้งสองชาร์ตในสัปดาห์เดียวกันถึงสองครั้ง ต่อจาก"โฟล์กลอร์" และ "คาร์ดิแกน" "วิลโลว์" ติดอันดับชาร์ตบิลบอร์ดฮอตอัลเทอร์เนทิฟซองก์ส, ฮอตร็อกแอนด์อัลเทอร์เนทิฟซองก์ส, การขายเพลงดิจิทัล, และอดุลต์ป็อปซองก์ส เพลงยังขึ้นอันดับหนึ่งในออสเตรเลีย แคนาดา และสิงคโปร์ และติดอันดับท็อป 10 ในเบลเยียม โครเอเชีย ฮังการี ไอร์แลนด์ มาเลเซีย นิวซีแลนด์ และสหราชอาณาจักร สวิฟต์ยังได้แสดงเพลงสด "วิลโลว์" เป็นครั้งแรกในงานประกาศผลรางวัลแกรมมีประจำปี ครั้งที่ 63 ซึ่ง"โรลลิงสโตน"อธิบายว่าเป็นหนึ่งในการแสดงแกรมมีที่ยิ่งใหญ่ที่สุดตลอดกาล มิวสิกวิดีโอของ "วิลโลว์" ได้รับการเสนอชื่อเข้าชิงสามครั้งในงานเอ็มทีวีวิดีโอมิวสิกอะวอดส์ 2021
เบื้องหลังและการเผยแพร่.
นักร้องและนักแต่งเพลงชาวอเมริกัน เทย์เลอร์ สวิฟต์ เปิดตัวสตูดิโออัลบั้มชุดที่ 8 ของเธอในชื่อ "โฟล์กลอร์" ในเดือนกรกฎาคม ค.ศ. 2020 หลังจากวางจำหน่าย แอรอน เดสเนอร์ ผู้ผลิตร่วมของอัลบั้มได้ประพันธ์เพลงบรรเลง "เวสเตอร์ลี" ซึ่งตั้งชื่อตามที่ตั้งของบ้านในโรดไอส์แลนด์ของสวิฟต์ หนึ่งชั่วโมงต่อมา สวิฟต์ก็เขียนเพลง "วิลโลว์" ลงในแทร็กและส่งเพลงที่เสร็จแล้วกลับมาให้เขา "วิลโลว์" เป็นเพลงเซอร์ไพรส์ที่วางจำหน่ายในวันที่ 11 ธันวาคม ค.ศ. 2020 ควบคู่ไปกับอัลบั้มเซอร์ไพรส์ชุดที่สองของสวิฟต์ "เอฟเวอร์มอร์" ซึ่งเป็นซิงเกิลนำ เพลงนี้ประพันธ์โดยสวิฟต์และเดสเนอร์ ซึ่งเป็นผู้ผลิตเพลงนี้ด้วย เดสเนอร์ตั้งโปรแกรมแทร็กและเล่นดรัมแมชชีน เพอร์คัชชัน คีย์บอร์ด เครื่องสังเคราะห์เสียง เปียโน และกีต้าร์ไฟฟ้า เบส และกีตาร์โปร่ง เรียบเรียงโดยไบรซ์ เดสเนอร์ ส่วนเกร็ก คาลบี และสตีฟ ฟอลโลน ควบคุมเพลงนี้ที่สเตอร์ลิงซาวด์ เอจวอเตอร์ รัฐนิวเจอร์ซีย์ ในขณะที่โจนาธาน โลว์ มิกซ์เพลงที่ลองก์พอนด์สตูดิโอส์ ในฮัดสันแวลลีย์ รัฐนิวยอร์ก
ชาร์ต.
<templatestyles src="Col-begin/styles.css"/>
มาติอัส โซว์เล

มาติอัส โซว์เล มัลบาโน (เกิด 15 เมษายน 2003) เป็นนักฟุตบอลชาวอาร์เจนตินา ซึ่งเล่นในตำแหน่งกองกลาง, กองหน้า หรือกองหน้า ให้กับโรมาในเซเรียอา และทีมชาติอาร์เจนตินา
สโมสร.
ช่วงแรก.
โซว์เลเริ่มต้นเล่นฟุตบอลตอนอายุ 6 ปี โดยเล่นให้กับกิมเบร์เลย์ และ 6 ปี ต่อมา เขาย้ายไปเล่นให้กับเบเลซซาร์ฟิล ซึ่งเป็นทีมที่เขาปฏิเสธข้อเสนอที่จะเซ็นสัญญานักฟุตบอลอาชีพด้วย ในเดือนมกราคม 2020, เขาย้ายไปร่วมทีมยูเวนตุส โดยไม่มีค่าตัว โซว์เลทำประตูได้ 5 และ 5 แอสซิสต์ในการลงเล่น 30 นัด ให้กับรุ่นอายุไม่เกิน 19 ปี ในฤดูกาล 2020–21
ยูเวนตุส.
โซว์เลได้ลงเล่นให้ทีมชุดใหญ่ของยูเวนตุสเป็นครั้งแรกในวันที่ 24 กรกฎาคม 2021 ในเกมกระชับมิตรพรีซีซั่นกับเชเซนา โดยเอาชนะไป 3–1, เป็นคนยิงประตูที่สามให้ทีมของเขาได้ในเกมนี้ ในนาทีที่ 64 ในวันที่ 22 สิงหาคม, โซว์เลได้ลงเล่นเป็นครั้งแรกให้กับทีมสำรองของยูเวนตุส ยูเวนตุสรุ่นอายุไม่เกิน 23 ปีอย่างเป็นทางการ ในรอบแรกของโคปปาอิตาเลียเซเรียซี ในเกมที่เอาชนะโปรเซสโตไป 3–2 เขาได้ลงเล่นในเซเรียซีเป็นครั้งแรกในวันที่ 28 สิงหาคม ในเกมที่เอาชนะเปร์โกเลตเตเซไป 2–1 ในวันที่ 10 กันยายน, ผู้จัดการทีมขุดใหญ่มัสซีมีเลียโน อัลเลกรี ได้ใส่ชื่อโซว์เลลงไปในรายชื่อผู้เล่นที่จะมีส่วนร่วมกับเกมลีกเซเรียอา ที่พบกับนาโปลี
ในวันที่ 15 กันยายน, โซว์เลทำ 2 ประตูแรกในฐานะนักฟุตบอลอาชีพได้ในเกมที่เอาชนะเฟรัลปีซาเลาะไป 3–2 ในรอบที่สองของโคปปาอิตาเลียเซเรียซี ในวันที่ 24 กันยายน, เขาได้ต่อสัญญากับยูเวนตุสจนถึงปี 2024 และมีอ็อปชั่นขยายออกไปถึงปี 2026 ในวันที่ 7 พฤศจิกายน, เขาทำประตูแรกได้ในเซเรียซี ในเกมที่เอาชนะเลคโคไป 1–0 โดยเขาทำประตูได้ในนาทีที่ 43 ในวันที่ 30 พฤศจิกายน, โซว์เลลงเล่นเป็นครั้งแรกให้กับทีมชุดใหญ่อย่างเป็นทางการ ในเกมที่เอาชนะซาเลร์นีตานาไป 2–0 โดยลงมาเล่นในฐานะตัวสำรองในช่วงทดเวลา
ตลอดทั้งฤดูกาล, เขายังลงเล่นให้กับยูเวนตุสรุ่นอายุไม่เกิน 19 ปี ในยูฟ่ายูธลีก ทำประตูได้ 2 ประตูใน 6 เกม, โซว์เลช่วยให้ทีมผ่านเข้าสู่รอบรองชนะเลิศ, เป็นผลงานที่ดีที่สุดตั้งแต่เข้าร่วมการแข่งขันมา ในระหว่างรอบรองชนะเลิศกับไบฟีกา, โซว์เลได้รับหน้าที่ยิงจุดโทษเป็นคนสุดท้าย ซึ่งเขายิงพลาด ทีมให้ทีมของเขาแพ้จุดโทษไป 4–3 หลังจากเสมอกัน 2–2
ในวันที่ 11 ตุลาคม, โซว์เลได้ลงเล่นในยูฟ่าแชมเปียนส์ลีกเป็นครั้งแรก, ลงเล่นไป 15 นาที ในเกมที่แพ้ให้กับมัคคาบีไฮฟา
ทีมชาติ.
โซว์เลได้ลงเล่นให้ทีมชาติอาร์เจนตินารุ่นอายุไม่เกิน 16 ปีไป 3 เกม
ในวันที่ 3 พฤศจิกายน 2021, เขาถูกเรียกติดทีมชาติอาร์เจนตินาชุดใหญ่เป็นครั้งแรกในก่อนจะทำการแข่งขันในรอบคัดเลือกของฟุตบอลโลก 2022 ที่พบกับอุรุกวัย และบราซิล; แต่เขาไม่ได้มีชื่อติดทีมทั้งสองเกม
สไตล์การเล่น.
โซว์เลเป็นปีกขวาที่ถนัดเท้าซ้าย, ขึ้นชื่อเรื่องความสามารถในการเลี้ยงบอลและลูกตั้งเตะ ทำให้เขาถูกเปรียบเทียบกับอังเฆล ดิ มาริอา
ชีวิตส่วนตัว.
โซว์เลมีพาร์สปอร์ตอิตาลี โซว์เลถือว่าอินเดเปนดิเอนเต เป็นทีมโปรดของเขา และลิโอเนล เมสซิเป็นผู้เล่นคนโปรดของเขา
 "ณ วันที่ 25 พฤษภาคม ค.ศ. 2025"
ตำบลคูเมือง (อำเภอหนองบัวแดง)

ตำบลคูเมือง เป็นตำบลหนึ่งในอำเภอหนองบัวแดง จังหวัดชัยภูมิ ปัจจุบันพื้นที่ทั้งหมดอยู่ในความรับผิดชอบของ องค์การบริหารส่วนตำบลคูเมือง
การปกครอง.
ตำบลคูเมือง แบ่งการปกครองออกเป็น 20 หมู่บ้าน คือ
<templatestyles src="Div col/styles.css"/>
 การศาสนา
สถานที่สำคัญ.
วัด/ สำนักสงฆ์
<templatestyles src="Div col/styles.css"/>
โบสถ์คริสต์ 3 แห่ง
 การสาธารณสุข
กีฬาแบดมินตันในโอลิมปิกฤดูร้อน 2024

การแข่งขันกีฬาแบดมินตันในโอลิมปิกฤดูร้อน 2024 จะจัดการแข่งขันที่กรุงปารีส ประเทศฝรั่งเศส มีกำหนดจัดตั้งแต่วันที่ 27 กรกฎาคมถึง 5 สิงหาคม ค.ศ. 2024 ที่ปอร์ต เดอ ลา ชาแปล อารีน่า นักแบดมินตันเข้าแข่งขันทั้งหมด 172 คน โดยแบ่งชายและหญิงเท่า ๆ กัน จะแข่งขันชิงเหรียญรางวัล 5 รายการ (ประเภทละ 2 รายการ และ ผสม 1 รายการ) ซึ่งมีจำนวนเหรียญรางวัลเท่ากันกับการแข่งขันครั้งก่อนหน้า
การคัดเลือก.
โควต้านักแบดมินตัน 172 ตำแหน่ง โดยแบ่งเป็นชายและหญิงเท่า ๆ กัน สำหรับการแข่งขันที่ปารีส 2024; คณะกรรมการโอลิมปิกแห่งชาติสามารถส่งนักแบดมินตันได้สูงสุด 8 คนในการแข่งขันชิงเหรียญ 5 รายการ (ประเภทชายเดี่ยวและหญิงเดี่ยว ชายคู่ หญิงคู่ และคู่ผสม) ประเทศเจ้าภาพ ฝรั่งเศส ได้รับโควต้ารายการละ 1 ตำแหน่ง สำหรับประเภทชายและหญิงเดี่ยว จะได้รับคัดเลิอกอย่างเป็นทางการสำหรับนักแบดมินตันที่มีอันดับสูงสุดตามลำดับ ในขณะที่สองตำแหน่งจะมอบสิทธิ์ให้คระกรรมการโอลิมปิกแห่งชาติซึ่งสนใจที่จะให้นักแบดมินตันแข่งขันในปารีส 2024 ภายใต้หลักการสากล
นักแบดมินตันที่เหลือจะต้องผ่านกระบวนการคัดเลือกโดยตรงเพื่อรักษาโควต้าในประเภทของตนสำหรับปารีส 2024 ผ่านรายการจัดอันดับ "Race to Paris" ซึ่งจัดทำโดยสหพันธ์แบดมินตันโลกรอบคัดเลือกจะเริ่มในวันที่ 1 พฤษภาคม ค.ศ. 2023 และจะสิ้นสุดในวันที่ 28 เมษายน ค.ศ. 2024 โดยจะมีการเผยแพร่รายชื่อผู้มีสิทธิ์ขั้นสุดท้ายสองวันหลังจากกำหนดเส้นตาย
ประเทศที่เข้าร่วม.
มีผู้เข้าร่วมทั้งสิ้น 49 NOC รวมนักกีฬาทั้งสิ้น 171 คน
<templatestyles src="Div col/styles.css"/>
ตารางการแข่งขัน.
<templatestyles src="Olympic schedule legend/styles.css"/>
ไทปาเกิร์ล

"ไทปาเกิร์ล"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สามจากสตูดิโออัลบั้มที่สอง "บอร์นพิงก์" (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป "ไทปาเกิร์ล" เป็นเพลงฮิปฮอปและอิเล็กทรอนิกส์ที่มีจังหวะแทร็ป เขียนโดยเบกกา บูม และผลิตโดยโทมินซ็อก ร่วมกับบูม
"ไทปาเกิร์ล" ขึ้นสูงสุดที่อันดับ 16 บนชาร์ต "บิลบอร์ด" โกลบอล 200 และติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม ถึงแม้เพลงจะไม่ได้เข้าชาร์ต"บิลบอร์ด" ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100
เบื้องหลัง.
"ไทปาเกิร์ล" ได้รับการประกาศให้เป็นเพลงลำดับที่สามของ "บอร์นพิงก์" เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ เพลงวางจำหน่ายพร้อมกับอัลบั้มในวันที่ 16 กันยายน 2022 ผ่านสังกัดวายจีและอินเตอร์สโคป และยังถูกบรรจุในรายชื่อเพลงสำหรับเล่นคอนเสิร์ต บอร์นพิงก์เวิลด์ทัวร์ (2022–23)
การวางองค์ประกอบเพลง.
"ไทปาเกิร์ล" เป็นเพลงฮิปฮอปและอิเล็กทรอนิกส์ เขียนด้วยคีย์จีเมเจอร์และเร็ว 132 จังหวะต่อนาที เพลงเขียนและผลิตโดยเบกกา บูม ร่วมกับโทมินซ็อกที่ร่วมผลิตเพิ่มเติม ในบทสัมภาษณ์กับนิตยสาร "วาไรตี" บูมกล่าวว่าเธอทำเดโมเพลงดังกล่าวในปี 2021 ที่สตูดิโอของเดอะแบล็กเลเบิล และเดิมทีเธอ "คิดว่าลิซ่าอาจจะใช้มันเป็นซิงเกิลถัดไปของเธอ" และยังอธิบายเพิ่มเติมว่าเป็น "เพลงพลังของผู้หญิง" "เดอะโคเรียเฮรัลด์" บรรยายรูปแบบเพลงว่าเป็น "ฮาร์ดคอร์ฮิปฮอป" ในเนื้อเพลงพูดถึง "ผู้หญิงที่มีอำนาจและร่ำรวยที่สามารถดึงดูดผู้ชายและทำให้เขาตกอยู่ภายใต้มนต์สะกดได้อย่างไร"
การตอบรับ.
เดวอน อาเบลแมน จาก "ทีนโว้ก" ยกย่อง "ไทปาเกิร์ล" ในฐานะเพลงทรงพลังที่แสดงให้เห็นถึง "การเล่นคำอย่างมั่นใจอันชาญฉลาด" ซึ่งเป็นลายเซ็นเฉพาะของแบล็กพิงก์
พฤติการณ์เชิงพาณิชย์.
"ไทปาเกิร์ล" เปิดตัวที่อันดับ 16 บนชาร์ต "บิลบอร์ด" โกลบอล 200 และอันดับที่ 13 บนชาร์ต "บิลบอร์ด" โกลบอลคลูชันยูเอส ในเกาหลีใต้ เพลงเปิดตัวที่อันดับ 140 และขึ้นสูงสุดที่อันดับ 93 บนเซอร์เคิลดิจิทัลชาร์ต และปรากฏบนชาร์ตเพลง "บิลบอร์ด" ของเกาหลีใต้ที่อันดับ 20 ด้วย "ไทปาเกิร์ล" เปิดตัวที่อันดับ 93 บนชาร์ตซิงเกิลแห่งสหราชอาณาจักร กลายเป็นเพลงที่สิบเอ็ดของแบล็กพิงก์บนชาร์ตนี้ ในสหรัฐ เพลงไม่ได้เข้าชาร์ต"บิลบอร์ด" ฮอต 100 แต่ก็สามารถเปิดตัวที่อันดับ 14 บนชาร์ตบับบลิงอันเดอร์ฮอต 100 นอกจากนั้นยังติดสิบอันดับแรกในฮ่องกง อินโดนีเซีย มาเลเซีย ฟิลิปปินส์ สิงคโปร์ และเวียดนาม
การนำมาร้องใหม่.
นักร้อง-นักแต่งเพลงชาวอเมริกัน โทรี เคลลี นำเพลงมาร้องใหม่ในแนวอะคูสติกและอัปโหลดขึ้นบนบัญชีติ๊กต็อกของเธอ
ตำบลวังหลวง (อำเภอเสลภูมิ)

วังหลวง เป็นตำบลหนึ่งของอำเภอเสลภูมิ จังหวัดร้อยเอ็ด
ที่ตั้งและอาณาเขต.
ตำบลวังหลวงมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลวังหลวงแบ่งพื้นที่การปกครองออกเป็น 18 หมู่บ้าน
การปกครองส่วนท้องถิ่น.
ท้องที่ตำบลวังหลวงทั้งหมดอยู่ในเขตการปกครองของเทศบาลตำบลวังหลวง
อำเภอผิงเจียง

อำเภอผิงเจียง  เป็นอำเภอหนึ่งทางตะวันออกเฉียงเหนือของมณฑลหูหนาน ประเทศจีน เป็นอำเภอที่อยู่ทางตะวันออกสุดของนครระดับจังหวัดเยว่หยาง
อำเภอนี้ตั้งอยู่ริมขอบด้านตะวันออกของมณฑล มีแม่น้ำมี่หลัวไหลผ่านอำเภอจากทิศตะวันออกไปทิศตะวันตก มีอาณาเขตทางทิศเหนือติดกับอำเภอเยว่หยาง ทิศตะวันตกติดกับนครมี่หลัว ทิศใต้ติดกับอำเภอฉางชาและนครหลิวหยาง ทิศตะวันออกติดกับอำเภอซิวฉุ่ยและอำเภอถงกู่ของมณฑลเจียงซี และทิศตะวันออกเฉียงเหนือติดกับอำเภอทงเฉิงของมณฑลหูเป่ย์
อำเภอผิงเจียงมีขนาดพื้นที่ทั้งสิ้น ใน ค.ศ. 2015 มีประชากรตามทะเบียนราษฎร 1,106,900 คน และมีผู้อยู่อาศัยถาวร 979,300 คน อำเภอนี้แบ่งออกเป็น 2 แขวง 18 เมือง และ 5 ตำบล ศูนย์กลางการบริหารของอำเภอตั้งอยู่ที่เมืองฮั่นชาง
แปซิฟิกเกมส์ 2019

แปซิฟิกเกมส์ 2019  เป็นการแข่งขันกีฬาแปซิฟิกเกมส์ครั้งที่ 16 จัดขึ้นเมืองอาเปีย ซามัว, ซึ่งจัดแข่งจันเป็นครั้งแรกนับตั้งแต่ปี ค.ศ. 2007 โดยรวมแล้วเป็นครั้งที่สามที่แปซิฟิกเกมส์จัดขึ้นที่ซามัว
การแข่งขันครั้งนี้เดิมเมืองที่ได้รับเลือกเป็นเจ้าภาพคือ นูกูอาโลฟา ตองงา แต่รัฐบาลตองงาถอนตัวจากการเป็นเจ้าภาพอย่างเป็นทางการในเดือนพฤษภาคม ค.ศ. 2017 ท่ามกลางความกังวลว่าประเทศอาจประสบปัญหาทางเศรษฐกิจหากดำเนินการต่อไป
การแข่งขันครั้งนี้มีชนิดกีฬาเพิ่มเติมสำหรับกีฬาบาสเกตบอล ซึ่งเป็นรูปแบบ 3x3 เช่นเดียวกับการกลับมาของ ยิงธนู และ แบดมินตัน ที่ไม่ได้อยู่ในการแข่งขันแปซิฟิกเกมส์ 2015
ประเทศที่เข้าร่วม.
คาดว่าจะมี 24 ประเทศและดินแดนที่จะเข้าร่วม: 22 แห่งเป็นสมาชิกของสมาคมแปซิฟิกเกมส์ (PGA), ร่วมด้วย นิวซีแลนด์ และออสเตรเลีย
<templatestyles src="Div col/styles.css"/>
เจตพล กนิษฐชาต

เจตพล กนิษฐชาต (เกิด 26 พฤศจิกายน พ.ศ. 2538) ชื่อเล่น เจมส์ หรือ เจมส์ The Star เป็นนักร้องชาวไทย ผู้ชนะจากการแข่งขันในรายการ เดอะสตาร์ ค้นฟ้าคว้าดาว 2022 โดยก่อนหน้านี้เจมส์เคยเข้าแข่งขันในรายการ เดอะสตาร์ ค้นฟ้าคว้าดาว ปี 10 โดยผ่านเข้ารอบ 24 คนสุดท้าย แต่ไม่ผ่านการคัดเลือกเป็น 8 คนสุดท้ายของปีนั้น 
ประวัติ.
เจมส์จบการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) และจบการศึกษาในระดับปริญญาตรี สาขาดนตรีสมัยนิยม วิทยาลัยดุริยางคศิลป์ มหาวิทยาลัยมหิดล และต่อมาได้เข้าร่วมแข่งขันร้องเพลงในหลายรายการ นอกจากรายการเดอะสตาร์แล้ว เจมส์ยังเคยเข้าร่วมแข่งขันร้องเพลงในรายการ เดอะวอยซ์ไทยแลนด์, ดิเอ็กซ์แฟกเตอร์ ประเทศไทย, Stage Fighter
การเข้าร่วมแข่งขัน.
เดอะสตาร์ ค้นฟ้าคว้าดาว 2022.
เจมส์ได้เข้ามาประกวดรายการ เดอะสตาร์ ค้นฟ้าคว้าดาว 2022 ได้รับหมายเลขรหัส *8
เจมส์เป็นผู้ชนะเลิศในรายการ และเป็นเดอะสตาร์ 2022
ตำบลท่าม่วง (อำเภอเสลภูมิ)

ท่าม่วง เป็นตำบลหนึ่งของอำเภอเสลภูมิ จังหวัดร้อยเอ็ด
ที่ตั้งและอาณาเขต.
ตำบลท่าม่วงมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลท่าม่วงแบ่งพื้นที่การปกครองออกเป็น 11 หมู่บ้าน
การปกครองส่วนท้องถิ่น.
ท้องที่ตำบลท่าม่วงทั้งหมดอยู่ในเขตการปกครองของเทศบาลตำบลท่าม่วง
แปซิฟิกเกมส์ 2015

แปซิฟิกเกมส์ 2015  หรือที่เรียกว่า พอร์ตมอร์สบี 2015  หรือ POM 2015 เป็นการจัดการแข่งขันแปซิฟิกเกมส์ ครั้งที่ 15 จัดขึ้นที่พอร์ตมอร์สบี, ประเทศปาปัวนิวกินี ตั้งแต่วันที่ 4 ถึง 18 กรกฎาคม ค.ศ. 2015 นับเป็นการจัดการแข่งขันครั้งที่ 3 ที่พอร์ตมอร์สบี 
นักกีฬามากกว่า 3,700 คนจาก 22 ประเทศสมาคมแปซิฟิกเกมส์ รวมถึงผู้เข้าร่วมเป็นครั้งแรกของประเทศออสเตรเลีย และ นิวซีแลนด์ ด้วยชุดเหรียญรางวัลเกือบ 300 ชุด การแข่งขันดังกล่าวมีกีฬา 28 ชนิด โดย 19 ชนิดอยู่ในการแข่งขันโอลิมปิกฤดูร้อน 2016 เฉพาะกีฬาฟุตบอลของผู้ชายเท่านั้นที่เป็นการแข่งขันรอบคัดเลือกโดยตรงสำหรับริโอ 2016 การแข่งขันกีฬาครั้งนี้จัดขึ้นในสนาม 14 แห่งในเมืองเจ้าภาพ
ปาปัวนิวกินี ประเทศเจ้าภาพ เป็นเจ้าเหรียญทองเป็นครั้งที่สอง โดยคว้าเหรียญทองมากที่สุด (88) และเหรียญรางวัลโดยรวมมากที่สุด (217) นิวแคลิโดเนียจบการแข่งขันที่อันดับสอง นับเป็นครั้งที่สามที่ดินแดนฝรั่งเศสล้มเหลวในการได้อันดับแรก ตาฮิติได้อันดับสาม ตูวาลูได้รับเหรียญทองเป็นครั้งแรกในการแข่งขัน และทีมที่เปิดตัวครั้งแรกจากออสเตรเลียและนิวซีแลนด์ได้รับเหรียญรางวัลในกีฬาแปซิฟิกเกมส์เป็นครั้งแรก รวมทั้งเหรียญทอง
ตำบลขวาว

ขวาว เป็นตำบลหนึ่งของอำเภอเสลภูมิ จังหวัดร้อยเอ็ด
ประวัติ.
เดิมตำบลขวาวเป็นตำบลที่เก่าแก่ มีผู้ใหญ่ผู้เฒ่าเล่าสืบต่อกันมา เมื่อสมัยกรุงศรีอยุธยาตอนปลายสมัยพระเพทราชาครองสมบัติเจ้าควาญท่อฟ้า (ควาญช้าง) มาจากเมืองยโสธร ได้นำช้างมาเลี้ยงที่คำหมากเว อำเภอเสลภูมิ พบว่ามีความอุดมสมบูรณ์จึงได้มาตั้งบ้านและมีต้นขวาวเป็นจำนวนมาก จึงตั้งชื่อว่าบ้านขวาวอีกกลุ่มหนึ่งไปตั้งที่บ้านเมืองไพรจึงเรียกสองหมู่บ้านว่า “ขวาวใหญ่ - เมืองไพร” และหัวหน้าหมู่บ้านคนแรกชื่อ “ขุนขวาวขันธรักษ์”
ที่ตั้งและอาณาเขต.
ตำบลขวาวมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
ตำบลขวาวแบ่งพื้นที่การปกครองออกเป็น 16 หมู่บ้าน
การปกครองส่วนท้องถิ่น.
ท้องที่ตำบลขวาวทั้งหมดอยู่ในเขตการปกครองของเทศบาลตำบลขวาว
นางสาวไทย 2566

นางสาวไทย 2566 (อังกฤษ: Miss Thailand 2023) เป็นการจัดประกวดนางสาวไทยครั้งที่ 54 ภายใต้สมาคมนักเรียนเก่าวชิราวุธวิทยาลัย ซึ่งดำเนินการจัดการประกวดโดย บริษัท ทีพีเอ็น โกลบอล จำกัด เก็บตัวผู้เข้าประกวดเพื่อทำกิจกรรมที่จังหวัดพัทลุงในวันที่ 5-7 มีนาคม ก่อนจัดการประกวดรอบแรกในวันที่ 17 มีนาคม และรอบสุดท้ายในวันที่ 19 มีนาคม ณ แจ้งวัฒนะ ฮอลล์ ห้างเซ็นทรัล แจ้งวัฒนะ ตำบลบางตลาด อำเภอปากเกร็ด จังหวัดนนทบุรี
รูปแบบการประกวด.
โดยการประกวดในปีนี้ได้มีการกลับมาเฟ้นสาวงามจากแต่ละจังหวัดเพื่อเป็นตัวแทน 77 จังหวัดในการประกวดนางสาวไทย ประจำปี 2566 แต่มีเพียง 47 จังหวัดที่สามารถส่งผู้เข้าประกวดเข้าร่วมได้ เนื่องจากเป็นปีแรกที่กลับมาในรูปแบบ 77 จังหวัด ซึ่งยังคงสอดคล้องกับบทบาทหน้าที่สำคัญอย่างยิ่งของ "นางสาวไทย" คือการเป็นทูตการท่องเที่ยวและวัฒนธรรม ที่จะต้องเผยแพร่ความล้ำค่าของประเทศไทยให้ได้เฉิดฉายสู่สายโตชาวโลก ตามแนวคิด "จาก Local สู่เลอค่า"
ผู้เข้าประกวด.
วันที่ 3 มีนาคม พ.ศ. 2566 ได้มีการเปิดตัวผู้เข้าประกวดนางสาวไทยตัวแทนทั้งสิ้น 47 จังหวัดผู้เข้าประกวด ทั้งนี้นางสาวไทย จังหวัดเพชรบุรี ได้ถอนตัวจากการประกวด เนื่องจากป่วยเป็นโรคภูมิแพ้ ซึ่งเป็นโรคประจำตัว
ภคชนก์ โวอ่อนศรี

ภคชนก์ โวอ่อนศรี ชื่อเล่น แฟรงค์ เป็นนักแสดงและพิธีกรชาวไทย ในสังกัด บริษัท เดอะ วัน เอ็นเตอร์ไพรส์ จำกัด (มหาชน) ส่วนใหญ่เป็นพิธีกรรายการโทรทัศน์ประเภทเกมโชว์ วาไรตีโชว์ และเรียลลิตีโชว์ ซึ่งส่วนใหญ่ผลิตโดยเอ็กแซ็กท์ และ/หรือ ซีเนริโอ ปัจจุบันเป็นพิธีกรรายการโทรทัศน์ทางช่องวัน 31 มีชื่อเสียงและเป็นที่รู้จักจากการเป็นผู้บรรยายและพิธีกรในรายการเดอะสตาร์ ค้นฟ้าคว้าดาว คู่กับ เอกกี้ - เอกชัย เอื้อสังคมเศรษฐ
ประวัติ.
แฟรงค์เกิดเมื่อวันที่ 11 เมษายน พ.ศ. 2520 จบการศึกษาจากมหาวิทยาลัยรามคำแหง และเริ่มต้นการเป็นนักแสดงในชมรมการแสดงของมหาวิทยาลัย
แฟรงค์เริ่มเข้าสู่วงการบันเทิงจากการได้รับการคัดเลือกให้เป็นนักแสดงในละครเวทีเรื่องวิมานเมือง ซึ่งเป็นละครเวทีเรื่องแรกของเอ็กแซ็กท์ ต่อมาเมื่อปี พ.ศ. 2540 ในวันเกิดอายุครบ 20 ของแฟรงค์ แฟรงค์ได้เดินทางออกจากบ้านของตน แล้วเช่าหอพักอยู่อาศัยเพียงลำพัง จนกระทั่งมีช่วงหนึ่งที่ไม่มีรายได้จากการแสดง ในที่สุดเงินที่มีอยู่จึงหมดลง จึงต้องออกจากหอและใช้พื้นที่ของชมรมมหาวิทยาลัยหรือใต้ป้ายรถเมล์เป็นที่อยู่อาศัยแทน รวมถึงทำอาชีพขายเสื้อผ้าและเล่นกีตาร์เปิดหมวก เป็นเวลาประมาณ 3 เดือน จึงมีรายได้เข้ามาเมื่อละครที่ตนแสดงเริ่มออกอากาศ
ต่อมาเอ็กแซ็กท์ผลิตรายการโทรทัศน์ประเภทเกมโชว์เพิ่มขึ้น จึงได้เป็นผู้นำปรบมือให้กับผู้ชมในรายการเกมโชว์ของเอ็กแซ็กท์ ก่อนที่ต่อมาแฟรงค์จะได้รับหน้าที่เป็นพิธีกรรายการแรกคือ คาราโอเกม โดยเขาได้ร่วมคิดและพัฒนารายการนี้ด้วยตนเองอีกด้วย และเนื่องจากแฟรงค์เป็นพิธีกรที่ใช้งานง่าย รวมถึงประสบความสำเร็จจากรายการเดอะสตาร์ ค้นฟ้าคว้าดาว ซึ่งแฟรงค์เป็นผู้บรรยายและนำปรบมือให้ผู้ชมในปีแรก และเป็นพิธีกรหลักคู่กับเอกกี้ - เอกชัย เอื้อสังคมเศรษฐ มาตั้งแต่ปี 2 แฟรงค์จึงได้เป็นพิธีกรรายการประเภทเกมโชว์และวาไรตี้โชว์ของทั้งเอ็กแซ็กท์, ซีเนริโอ และช่องวัน 31 ในเครือเดอะ วัน เอ็นเตอร์ไพรส์ มาจนถึงปัจจุบัน
นอกจากการเป็นพิธีกรแล้ว แฟรงค์ยังร่วมกับเกลือ - กิตติ เชี่ยววงศ์กุล และนักดนตรีอีก 4 คน ก่อตั้งวงดนตรีชื่อ "สกายแบนด์ (Sky Band)" โดยแฟรงค์เป็นนักร้องนำ มีผลงานในแนวเพลงป็อปจำนวน 3 เพลง โดยเพลงแรกเป็นเพลงประกอบภาพยนตร์ เผยแพร่เมื่อปี พ.ศ. 2552 ส่วนอีก 2 เพลงเป็นซิงเกิลภายใต้สังกัดปริณามมิวสิค เผยแพร่เมื่อปี พ.ศ. 2555
อี ชุน-แจ

อี ชุน-แจ  เป็นฆาตกรต่อเนื่องชาวเกาหลีใต้ที่รู้จักกันในคดีฆาตกรรมต่อเนื่องฮวาซ็อง ระหว่างปี ค.ศ. 1986 ถึง ค.ศ. 1994 อีสังหารผู้หญิงและเด็กสาว 15 คน นอกเหนือจากการข่มขืนหลายครั้งที่เกิดขึ้นในฮวาซ็อง จังหวัดคย็องกี และพื้นที่โดยรอบ คดีฆาตกรรมต่อเนื่องที่ยังคงค้างคามานานถึง 30 ปี ถือเป็นเรื่องที่โด่งดังที่สุดในประวัติศาสตร์ยุคใหม่ของเกาหลีใต้ มักถูกนำไปเปรียบเทียบกับการกระทำของฆาตกรจักรราศี ในสหรัฐอเมริกา และเป็นแรงบันดาลใจให้กับภาพยนตร์เกาหลีใต้ปี ค.ศ. 2003 เรื่อง "ฆาตกรรม ความตาย และสายฝน"
ประวัติ.
อี ชุน-แจเกิดเมื่อวันที่ 31 มกราคม ค.ศ. 1963 เติบโตมาอย่างดี มีการศึกษาที่ดีจนถึงชั้นมัธยมปลายและทำงานร่วมกับผู้อื่นได้ดี ตามที่แม่ของเขากล่าวในปี ค.ศ. 2019 เมื่อหญิงวัย 75 ปีถูกสัมภาษณ์เกี่ยวกับอาชญากรรมของลูกชาย มีรายงานว่าแม่ของอีเสียใจและตกใจมากที่ได้ยินว่าลูกชายของเธอมีส่วนเกี่ยวข้องกับคดีฆาตกรรมต่อเนื่องฮวาซ็องที่ยังค้างคา เขามีน้องชายที่จมน้ำตายในวัยเด็ก ซึ่งเป็นเหตุการณ์ที่ทำให้เขาเจ็บปวด
หลังจากจบการศึกษาจากโรงเรียนมัธยมในเดือนกุมภาพันธ์ ค.ศ. 1986 อีเข้าร่วมกองทัพบกสาธารณรัฐเกาหลีและทำหน้าที่เป็นพลขับรถถัง เขาปลดประจำการในวันจันทร์ที่ 23 กุมภาพันธ์ ค.ศ. 1986 จากนั้นเขาทำงานให้กับบริษัทชิ้นส่วนไฟฟ้า ในปี ค.ศ. 1990 เขาเริ่มงานที่บริษัทรับเหมาก่อสร้างใน ช็องปา, ย็องซาน ซึ่งเขากลายเป็นคนขับรถเครนโดยไม่มีใบอนุญาตขับขี่ ในปีต่อมา เขาเป็นคนขับรถเครนให้กับบริษัทใน ช็องว็อน, ชุงช็องบุก
คาร์ลอส ไคลเบอร์

คาร์ลอส ลูอิส โบนีฟาซิโอ ไคลเบอร์ (Carlos Luis Bonifacio Kleiber) เป็นวาทยกรชาวออสเตรีย-อเมริกัน ได้รับการยกย่องเป็นหนึ่งในกลุ่มวาทยกรผู้ยิ่งใหญ่ที่สุด
ประวัติ.
ไคลเบอร์เกิดเมื่อปี 1930 ที่กรุงเบอร์ลิน ประเทศเยอรมนี เดิมมีชื่อเกิดเป็นภาษาเยอรมันว่า คาร์ล ลูทวิช โบนีฟาซิอุส ไคลเบอร์ (Karl Ludwig Bonifacius Kleiber) เขาเป็นบุตรของวาทยกรชาวออสเตรียนามว่าเอริช ไคลเบอร์ กับหญิงอเมริกันนามว่ารูธ กูริช จากรัฐไอโอวา ในปี 1935 ครอบครัวของเขาลำบากใจต่อการปกครองของระบอบนาซี จึงตัดสินใจอพยพไปยังบัวโนสไอเรส ประเทศอาร์เจนตินา เขาถูกเปลี่ยนชื่อตัวให้มีความเป็นสเปน
ไคลเบอร์ในวัยเด็กมีผู้ปกครองเป็นชาวอังกฤษ และเติบโตในโรงเรียนกินนอนในภาษาอังกฤษ ในช่วงนี้ เขาชอบร้องเพลง, ชอบเล่นเปียโนและทิมปานี อย่างไรก็ตาม แม้ว่าบิดาจะสังเกตเห็นพรสวรรค์ด้านดนตรีของเขา แต่บิดากลับไม่เห็นด้วยที่บุตรชายจะเอาดีทางด้านนี้<
ในตอนแรก คาร์ลอส ไคลเบอร์ เข้าศึกษาสาขาเคมีที่สถาบันเทคโนโลยีซือริช ประเทศสวิตเซอร์แลนด์ แต่แล้วก็เปลี่ยนมายังสายดนตรี เขาทำหน้าที่เป็นผู้ฝึกซ้อม (Répétiteur) ที่โรงละครเกรทเนอร์พลัทซ์ นครมิวนิก ประเทศเยอรมนีเมื่อปี 1952 และได้ขึ้นแสดงในฐานะวาทยกรครั้งแรกที่โรงละครในนครพ็อทซ์ดัมเมื่อปี 1954
ยำ

ยำ เป็นลักษณะการปรุงอาหารลักษณะหนึ่งของอาหารไทย ที่ใช้การคลุกเคล้าวัตถุดิบหลักที่อาจจะเป็นได้ทั้งเนื้อสัตว์หรือผัก แบบกึ่งสุกกึ่งดิบ หรือแบบดิบ ผสมเข้ากับเครื่องเทศหรือสมุนไพรสดเพื่อดับกลิ่นคาว ปรุงด้วยน้ำปรุงรสที่มีรสเปรี้ยว หวาน เค็ม และเผ็ด อาจทำได้ทั้งการคลุกและการตำ ให้ส่วนผสมเข้ากัน อาจเป็นอาหารกินเล่นหรือกับแกล้มและกินเป็นกับข้าว มีชื่อเรียกแตกแขนงแยกย่อยออกไปหลายรูปแบบ เช่น ยำ ตำ พล่า แสร้งว่า ลาบ น้ำตก ก้อย ลู่ ฯลฯ ตามวัฒนธรรมของแต่ละภาค
ส่วนประกอบของผักสมุนไพรพื้นฐานในยำทั่วไปมักประกอบด้วย หอม กระเทียม ผักชี สะระแหน่ หากเป็นยำที่ซับซ้อนไปกว่านั้นเช่นต้องการดับกลิ่นคาวหรือมีกลิ่นรุนแรง ก็อาจมีตะไคร้ซอย ใบมะกรูด ผิวมะกรูดซอย ผักชีฝรั่ง กระเทียมเจียว หอมเจียว มาเป็นส่วนประกอบด้วย
ส่วนผสมหลักของน้ำปรุงรสหรือน้ำยำโดยพื้นฐานมักประกอบด้วย น้ำมะนาว น้ำปลา น้ำตาล และพริกขี้หนู หากต้องการรสน้ำยำที่ซับซ้อนยิ่งขึ้น บ้างจะใส่น้ำปลาร้า น้ำกระเทียมดอง หรือน้ำหมักดองทั้งหลายลงไปปรุงรสด้วย
ยำโบราณและยำในปัจจุบัน.
ยำโบราณที่มีมานานแล้ว ได้แก่ ยำใหญ่ ยำทวาย และพล่า ใน "แม่ครัวหัวป่าก์" (พ.ศ. 2451–2452) ปรากฏชื่อยำ ได้แก่ ยำหนังหมู ยำขนุนอ่อน ยำเกษรดอกชมภู่แดง ยำแตงกวากับกุ้งรวน ยำผลกระเจี๊ยบ ยำพริกอ่อน และยำไก่กับมะเขือเหนียว
ยำโบราณมักมีส่วนผสมของมะพร้าว ไม่ว่าจะเป็นหัวกะทิต้มสุกเอามาราดปรุงแต่ง หรือมีมะพร้าวคั่วเอาไว้โรยหน้า อย่างเช่น ยำถั่วพู ยำโบราณมักใช้ผัก ผลไม้ เป็นหลัก ถ้าใส่เนื้อสัตว์ ซึ่งก็มีแค่กุ้ง หมู เนื้อวัว และไก่ รับประทานในงานเลี้ยงสังสรรค์ ส่วนปลาในยำโบราณมักใช้ในรูปของปลาแห้งเพื่อให้รสนุ่มนวล กลมกล่อม
รสชาติของยำในปัจจุบันมักมีรสชาติเปรี้ยว เค็ม เผ็ด และหวานเล็กน้อยเท่านั้น ยำโบราณจะมีรสชาตินุ่มนวลกว่า เมื่อเทียบกับยำสมัยนี้ที่มีรสชาติจัดจ้านรวมกับเนื้อสัตว์ที่มีรสชาติรสสัมผัสนุ่มหวาน
ฏุณฑิเขล

ฏุณฑิเขล [ตุน-ดิ-เขน]  หรือ ตินิขยะห์  เป็นลานหญ้าขนาดใหญ่ในใจกลางนครกาฐมาณฑุ ประเทศเนปาล และเป็นหนึ่งในจุดหมายตาที่สำคัญของเมือง ลานหญ้ามีลักษณะเป็นรูปสี่เหลี่ยมผืนผ้า วางพาดตามแนวทิศเหนือ–ใต้ ตั้งอยู่ระหว่างรัตนอุทยานทางเหนือ กับสาหีททวารทางใต้
ฏุณฑิเขลมีประวัติศาสตร์ย้อนกลับไปได้ถึงอย่างน้อยศตวรรษที่ 18 ตอนต้น ในสมัยยุคมัลละ ใช้งานเป็นทั้งที่เดินสวนสนาม, สนามแข่งม้า, พื้นที่สำหรับประกอบพิธีทางศาสนาไปจนถึงการแสดงดนตรี สวนสาธารณะไปจนถึงลานหญ้าสำหรับสัตว์ใช้กิน ฏุณฑิเขลยังได้รับการบรรยายไว้ว่าเป็นประดุจปอดของกาฐมาณฑุ เป็นพื้นที่สี่เขียวท่ามกลางบ้านเรือนที่อยู่อย่างหนาแน่น ชาวเมืองนิยมเดินหรือออกกำลังกายในฏุณฑิเขลในช่วงเช้าและช่วงเย็น นอกจากนี้ยังปรากฏฏุณฑิเขลอยู่ในตำนานหลายเรื่อง
ในอดีต ฏุณฑิเชลกินพื้นที่ยาวกว่า 5 กิโลเมตรจากรานีโปขรีไปถึงสนามกีฬาทศรถรงคศาลา และว่ากันว่าเป็นลานเดินสวนสนามที่ใหญ่ที่สุดแห่งหนึ่งของเอเชีย ในปัจจุบัน พื้นที่ของลานหดลงจากการก่อสร้างสาธารณูปโภครุกคืบเข้ามาในพื้นที่ของลานจากทั้งสี่ด้าน
เทศกาล.
เทศกาลวิ่งม้า โฆเฑยาตรา เป็นเทศกาลที่จัดขึ้นที่ลานนี้ในราวเดือนมีนาคม โดยประกอบไปด้วยการแข่งม้า ธรรมเนียมนี้มีอายุหลายศตวรรษ และมีต้นมาจากครั้งหนึ่ง ได้มีกษัตริย์รับสั่งให้ม้ามาวิ่งไปทั่วลานนี้เพื่อกระทืบดวงวิญญาณที่ชั่วร้ายของปิศาจให้จมลงไปในดิน นอกจากนี้ในเทศกาลยังมีการเดินแสดงมัา, การแสดงกายกรรม และกระโดดร่มเช่นกัน
กองทัพเนปาลจัดพิธีการยิงปืนฉลองที่ฏุณฑิเขลอยู่สองโอกาส โดยการยิงปืนและปืนใหญ่ ในเทศกาลดาเซน กับ มหาศิวราตรี ซึ่งมีขึ้นในเดือนกุมภาพันธ์
ประวัติศาสตร์.
ในบรรดาเอกสารที่มีการอ้างถึงฏุณฑิเขลที่เก่าแก่ที่สุดปรากฏอยู่ในบันทึกของนักบวชนิกายเยซูอิตชาวอิตาลี อิปโปลีโต เดซีเดรี ผู้เดินทางมายังกาฐมาณฑุในปี 1721 สมัยที่อยู่ภายใต้ปกครองของกษัตริย์แห่งมัลละ ในบันทึกการเดินทางเขาเล่าถึงทุ่งกว้างขนาดสองไมล์ ใกล้กับแหล่งน้ำรานีโปขรี ตั้งอยู่นอกประตูอมือง และยังบันทึกไว้ว่ามีวิหารมากมายตลอดระยะทางของลานกว้างนั้น
ปัจจุบันมีวิหารอยู่เพียงสองแห่งที่ยังคงอยู่ ได้แก่ วิหารของเทพเจ้า ลุมรีอชิมา (Lumari Ajimā) เทวมารดาซึ่งเป็นที่รู้จักในอีกนามว่าพระนางภัทรกาลี ตั้งอยู่ทางขอบตะวันออกของฏุณฑิเขล อีกวิหารคือวิหารของเพทเจ้า มหากาฬะ หรือ มหานกาทยะห์ (Mahākāla or Mahānkā Dyah) ตั้งอยู่บนขอบทางตะวันตก พระมหากาฬะ เป็นเทพพิทักษ์ในพระพุทธศาสนาแบบวัชรยาน รวมถึงยังมีการบูชาในศาสนาฮินดูเป็นอวตารปางหนึ่งของพระศิวะ
ท่าอากาศยานโปขรา

ท่าอากาศยานโปขรา ((IATA: PKR, ICAO: VNPK)) เป็นท่าอากาศยานในประเทศของเมืองโปขรา ประเทศเนปาล และจะค่อย ๆ ถูกแทนที่ด้วยท่าอากาศยานนานาชาติลำดับที่สามของประเทศ ท่าอากาศยานนานาชาติโปขรา นับตั้งแต่ปี 2023 เป็นต้นมา ในขณะที่บริการการบินส่วนใหญ่จะถูกย้ายไปที่ท่าอากาศยานใหม่ในวันที่ 1 มกราคม 2023 แต่บริการ STOL ไปยัง โจมโสม จะยังคงให้บริการจากท่าอากาศยานแห่งนี้อยู่
ประวัติศาสตร์.
ท่าอากาศยานโปขราตั้งขึ้นในวันที่ 4 กรกฎาคม 1958 โดยองค์กรการบินพลเรือนเนปาล ในทศวรรษ 2010s ท่าอากาศยานโปขราให้บริการเป็นจุดเชื่อมต่อประจำระหว่างกาฐมาณฑุกับโจมโสม และในช่วงเทศกาล เชื่อมต่อไปยังมานัง ในปี 2011 บุดดาแอร์ ซึ่งเป็นสายการบินเอกชน เริ่มให้บริการเที่ยวบินระหว่างประเทศจากโปขราไปยังท่าอากาศยานนานาชาติเจาวธรี จรัน สิงห์ ใน ลักเนา ผระเทศอินเดีย รวมถึงยังมีการประกาศแผนว่าจะมีจุดหมายปลายทางเพิ่มเป็นท่าอากาศยานนานาชาติอินทิรา คานธี ในนิวเดลีเช่นดัน อย่างไรก็ตาม เที่ยวบินระหว่างประเทศนี้เปิดให้บริการไม่นานก็ได้ยกเลิกไป
ในปลายทศวรรษ 2010s ท่าอากาศยานโปขราเป็นแหล่งการบินในประเทศที่ใหญ่ที่สุดเป็นอันดับสองของประเทศเนปาล รับเที่ยวบินไปและกลับจากรัฐต่าง ๆ ในประเทศ
ในปี 2023 การบินของท่าอากาศยานโปขราจะค่อย ๆ ถูกแทนที่ด้วยท่าอากาศยานนานาชาติโปขราแห่งใหม่
สิ่งอำนวยความสะดวก.
ลักษณะของท่าอากาศยานโปขรานั้นมีขนาดค่อนข้างเล็ก และสามารถรองรับเครื่องบินใบพัดแปดลำพร้อมกัน ท่าอากาศยานโปขรายังเป็นท่าอากาศยานเบี่ยงเส้นทางของท่าอากาศยานนานาชาติตริภูวัน ในกาฐมาณฑุ ซึ่งเป็นท่าอากาศยานหลักของประเทศ ในเวลาที่มีปัญหาในการลงจอดเช่นหมอกหนา แต่เนื่องด้วยลานบินของท่าอากาศยานโปขราที่สั้นและมักจะมีเครื่องบินขึ้นลงหนาแน่น ทำให้บ่อยครั้งเที่ยวบินจะต้องเปลี่ยนเส้นทางไปยังท่าอากาศยานที่สามที่มีทางบินที่สั้นกว่าของโปขรา
สายการบินและจุดหมายปลายทาง.
นอกจากนี้ยังมีบริษัทให้บริการการบินเบาพิเศษ ให้บริการเที่ยวบินนันทนาการและเที่ยวบินชมทิวทัศน์ระยะสั้นจากท่าอากาศยานโปขราเช่นกัน
ท่าอากาศยานนานาชาติโปขรา

ท่าอากาศยานนานาชาติโปขรา ((ICAO: VNPR)) เป็นท่าอากาศยานนานาชาติในโปขรา รัฐคัณฑกี ประเทศเนปาล ตั้งอยู่ห่างไป ทางตะวันออกของท่าอากาศยานในประเทศแห่งเดิม ซึ่งจะค่อย ๆ ถูกแทนที่ด้วยท่าอากาศยานนี้ ท่าอากาศยานนานาชาติโปขราถือเป็นท่าอากาศยานนานาชาติแห่งที่สามของเนปาล และเปิดให้บริการอย่างเป็นทางการในวันที่ 1 มกราคม 2023 โดยยังคงมีบริการ STOL ไปยังโจมโสม ที่จะยังคงให้บริการอยู่ที่ท่าอากาศยานแห่งเดิมอยู่ มีการคาดการณ์ว่าท่าอากาศยานแห่งนี้จะสามารถรองรับผู้โดยสารมากถึงหนึ่งล้านคนต่อปี
ประวัติศาสตร์.
แนวคิดของการสร้างท่าอากาศยานนานาชาติขึ้นในโปขราเริ่มีขึ้นในปี 1971 ต่อมาในปี 1976 รัฐบาลเนปาลได้ครอบครองที่ดินสำหรับสร้างท่าอากาศยานนานาชาติขึ้นใหม่ในโปขรา ในปี 1989 องค์การความร่วมมือนานาชาติญี่ปุ่นได้ทำการศึกษาเกี่ยวกับการก่อสร้างท่าอากาศยานแห่งใหม่นี้ อย่างไรก็ตาม โครงการนี้ถูกพับเก็บไปในที่สุด และถูกนำมาจุดประกายใหม่อีกครั้งในปี 2009 เมื่อข้อตกลงการบินทวิภาคีระหว่างอินเดียกับเนปาลได้ถูกลงนาม ในปี 2013 องค์กรการบินพลเรือนเนปาลลงนามในขึ้ตกลงกับบริษัท ไชน่าซีเอเอ็มซีเอ็นยิเนียริง (China CAMC Engineering) เพื่อเป็นผู้รับเหมาก่อสร้างท่าอากาศยานนี้ การก่อสร้างเริ่มต้นในปี 2016 และตั้งเป้าหมายว่าจะแล้วเสร็จในห้าปี คือในปี 2021 ด้วยงบประมาณรวม 305 ล้านดอลล่าร์สหรัฐ ที่ซึ่งจำนวนนี้ ธนาการการส่งออกและนำเข้าแห่งประเทศจีนได้ให้การกู้ยืม 215 ล้านดอลล่าร์สหรัฐ ภายใต้อัตราดอกเบี้ยที่ต่ำกว่า นอกจากนี้ ธนาการการพัฒนาเอเชียยังให้การกู้ยืม 37 ล้านดอลล่าร์สหรัฐ และมีกองทุนการพัฒนานานาชาติโอเป็กให้กู้ยืม 11 ล้านดอลล่าร์สหรัฐ
ในปี 2020 มีการวางแผนไว้ว่าจะเปิดท่าอากาศยานนานาชาติใหม่ทั้งสองแห่งของเนปาล คือโปขราและท่าอากาศยานโคตมพุทธ พร้อมกันในวันเดียวกัน ในปี 2020 ได้มีการพบว่าเขาริเฐปณี (Rithepani Hill) ซึ่งตั้งอยู่ใกล้กับท่าอากาศยานทางตะวันออกจะต้องถูกทำให้ราบเพื่อช่วยอากาศยานขาเข้ามายังลานบินของท่าอากาศยาน การตัดสินใจนี้ถูกชะลอลงด้วยการประท้วงของชาวบ้านในท้องที่ และการทลายเขาถูกเลื่อนออกไปจนถึงปลายปี 2022
หลังการเลื่อนการเปิดออกไปเป็นปี 2022 ในปี 2021 เจ้าหน้าที่ทางการได้ออกมาประกาศยืนยันว่าท่าอากาศยานจะเปิดสองระยะ แบ่งเป็นการบินในประเทศในเดือนมกราคม 2022 และการบินระหว่างประเทศในเดือนเมษายน 2022
ในปี 2022 มีการประกาศว่าจะทำการบินเที่ยวบินวัดระดับในเดือนตุลาคม 2022 แต่ถูกเลื่อนไปเป็นปลายเดือนพฤศจิกายน 2022 ในกลางปี 2022 องค์กรการบินพลเรือนเนปาลได้เลื่อนการเปิดออกไปเป็นเดือนธันวาคมเนื่องจากไม่สามารถหาผู้ตรวจการเที่ยวบินได้ และในวันที่ 8 สิงหาคม 2022 ได้มีการประกาศเลื่อนวันเปิดท่าอากาศยานเป็นครั้งสุดท้ายคือวันที่ 1 มกราคม 2023
ท่าอากาศยานเปิดให้บริการในวันที่ 1 มกราคม 2023 โดยมีนายกรัฐมนตรี ปุษปกมล ทาหาล เป็นผู้เดินทางมาเปิด นครโปขรายังจัดให้วันที่เปิดท่าอากาศยานนี้เป็นวันหยุดทางการหนึ่งวันเพื่อเฉลิมฉลองการเปิดท่าอากาศยานแห่งใหม่นี้ เที่ยวบินแรกที่เดินทางถึงยังท่าอากาศยานเป็นเที่ยวบินของบุดดาแอร์ ที่มีนายกรัฐมนตรีและบรรดาผู้แทนรัฐโดยสาร
การพัฒนาท่าอากาศยานดำเนินต่อทันทีหลังพิธีเปิด เนื่องจากท่าอากาศยานในเวลานั้นยังคงไม่มีส่วนศุลกากร และโกดังเชื้อเพลิง ซึ่งในตอนแรกต้องใช้การขนส่งเชื้อเพลิงทางรถบรรทุกมาจากท่าอากาศยานโปขราแห่งเดิม
สิ่งอำนวยความสะดวก.
ท่าอากาศยานสร้างขึ้นภายใต้มาตรฐานระดับ 4D ของ ICAO, IATA และ FAA
ศุฮุฟของมูซา

ศุฮุฟของมูซา ("Ṣuḥuf Mūsā") เป็นคัมภีร์โบราณที่กล่าวถึงสองครั้งในอัลกุรอาน คัมภีร์เหล่านี้เป็นส่วนหนึ่งของคัมภีร์ทางศาสนาของศาสนาอิสลาม แม้ว่าปัจจุบันเชื่อกันว่าคัมภีร์เหล่านั้นได้รับความเสียหายหรือสูญหายไปแล้วก็ตาม ชาวมุสลิมเข้าใจคัมภีร์เหล่านี้ว่าไม่ได้อ้างถึงเตารอฮ์ ซึ่งเป็นหนังสือธรรมบัญญัติหลักที่นบีมูซาได้รับมา แต่หมายถึงข้อความโบราณซึ่งมีโองการที่ได้รับการดลใจซึ่งนบีมูซาได้รับในช่วงหลายปีที่ผ่านมาแห่งการเป็นนบี ซึ่งต่อมาได้ถูกเขียนลง โดยนบีมูซาเองและผู้ติดตามของท่าน
เบื้องหลัง.
ในสองซูเราะฮ์ซึ่งลงตั้งแต่ในมักกะฮ์ มีการอ้างอิงถึง 'บันทึก หรือ ม้วนคัมภีร์' ("ศุฮุฟ") ของอิบรอฮีม (และ ของมูซา) ซึ่งข้อความบางข้อความที่ได้รับการดลใจจากพระเจ้าซึ่งเขียนด้วยลายมือโดย อัครบิดร มีความหมาย สาส์นเหล่านี้อ้างถึงข้อเท็จจริงที่ว่าความจริงของสารของอัลลอฮ์มีอยู่ในการวะฮีย์แรกสุดที่ประทานแก่นบีอิบรอฮีมและนบีมูซา แม้ว่า "ศุฮุฟ" เป็นที่เข้าใจโดยทั่วไปว่าหมายถึง 'ม้วนคัมภีร์' แต่นักแปลหลายคน - รวมทั้ง อับดุลลอฮ์ ยูซุฟ อะลี และ มาร์มาดูก พิคทอลล์ - ได้แปลกลอนนี้ว่า "คัมภีร์ของอับราฮัมและมูซา" รวมถึงผู้แปลกุรอานในไทยก็ด้วย
อัลกุรอานกล่าวถึง.
มูซา ในฐานะนบีที่ชอบธรรมของอัลลอฮ์ ได้รับการวะฮีย์มากมายตลอดช่วงชีวิตของท่าน - เนื้อหาที่สามารถมีอยู่ในศุฮุฟของมูซานี้
— แท้จริง (ข้อตักเตือนสติ) นี้มีอยู่ในคัมภีร์ก่อน ๆ มาแล้ว คือคัมภีร์ของอิบรอฮีมและมูซา — อัลกุรอาน ซูเราะฮ์ที่ 87 (อัลอะอ์ลา) อายะฮ์ที่ 18-19
— หรือว่าเขามิไรับข่าวคราวที่มีอยู่ในคัมภีร์ของมูซา และ (ในคัมภีร์ของ) อิบรอฮีม ผู้ซึ่งปฏิบัติตามสัญญาอย่างครบครัน— อัลกุรอาน ซูเราะฮ์ที่ 53 (อันนัจญ์ม) อายะฮ์ที่ 36-37
ตัวตน.
นักวิชาการหลายคน ได้คาดเดาว่า "คัมภีร์ของมูซา" หมายถึง เตารอฮ์ หรือคัมภีร์อื่นของมูซา หรือไม่ แต่ความเชื่อของอิสลามที่ว่า เตารอฮ์ นั้น ในรูปแบบดั้งเดิมเป็นคัมภีร์ธรรมบทเดียว การเน้นที่พหูพจน์เกี่ยวกับ "คัมภีร์" และไม่ใช่ "คัมภีร์" ทำให้หลายๆ คน เชื่อว่าคัมภีร์เหล่านี้แตกต่างกัน นักตัฟซัรอัลกุรอาน อับดุลลอฮ์ ยูซุฟ อะลี กล่าวถึงว่า อาจเป็นการอ้างอิงถึงคัมภีร์ของชาวอิสราเอลที่สูญหายไป โดยเป็นการอ้างอิงถึง หนังสือสงครามของพระยาห์เวห์ หนังสือที่ไม่มีหลักฐานอ้างอิงที่อ้างถึงในพระคัมภีร์ไบเบิล ในกันดารวิถี 21:14 
อย่างไรก็ตาม เป็นที่ทราบกันดีว่าชาวยิวมักจะอ้างถึงโทราห์ว่าเป็นหนังสือทั้งห้าเล่มของโทราห์ ที่โดดเด่นที่สุดคือ เฉลยธรรมบัญญัติ เล่มที่ห้า มีความแตกต่างกันในหลายๆ ด้าน และเรียกว่า 'มิชเนห์ โทราห์' ซึ่งเป็นการทบทวนโทราห์ นอกจากนี้ยังมีแนวทางโบราณที่กำหนดให้อาลักษณ์ทางศาสนาเว้นบรรทัดว่างสี่บรรทัดระหว่างหนังสือแต่ละเล่ม ประเพณีนี้ (บันทึกในคัมภีร์ทัลมุดของชาวบาบิโลน บาวา บาตรา หน้า 13) มีมาก่อนนบีมุฮัมมัดหลายร้อยปี ด้วยเหตุนี้จึงสันนิษฐานได้ว่านบีมุฮัมมัดหมายถึงหนังสือทั้งห้าของนบีมูซสตามที่พวกเขาทราบ
ทะเลสาบเผวา

ทะเลสาบเผวา หรือ ทะเลสาบเฟวา (Phewa Lake) เป็นทะเลสาบน้ำจืดในประเทศเนปาล ตั้งอยู่ทางใต้ของที่ราบสูงโปขรา กินพื้นที่ของโปขรา, บางส่วนของสราณโกฏ และ กาสกิโกฏ ทะเลสาบรับน้ำจากลำธารและมีเขื่อนควบคุมปริมาณน้ำอยู่หนึ่งจุด จึงจัดว่าทะเลสาบนี้เป็นทะเลสาบน้ำจืดกึ่งธรรมชาติ ทะเลสาบเผวาถือเป็นทะเลสาบที่ใหญ่ที่สุดในรัฐคัณฑกีประเทศ และเป็นอันดับสองของประเทศเนปาล รองจากทะเลสาบรารา นอกจากนี้ยังเป็นทะเลสาบที่เป็นที่นิยมเดินทางมาท่องเที่ยวมากที่สุดแห่งหนึ่งของประเทศเนปาล ทะเลสาบเผวาตั้งอยู่ที่ความสูง จากระดับน้ำทะเล และกินพื้นที่ มีความลึกเฉลี่ยราว และจุดลึกสุดมีความลึก ปริมาตรน้ำที่รับได้ของทะเลสาบมากสุดอยู่ที่ราว ห่างออกไปจากทะเลสาบ 28 กิโลเมตร เป็นพื้นที่ของเทือกเขาอันนปูรณะ 
ทะเลสาบเป็นที่รู้จักเพราะเงาสะท้อนของเขามาฉาปูฉเร และยอดเขาอื่น ๆ ของทั้งอันนปูรณะ และ ธาวลคีรี ที่สะท้อนในทะเลสาบ ใจกลางของทะเลสาบเป็นที่ตั้งของเกาะที่มีวิหารตาลพาราหี (Tal Barahi Temple) ตั้งอยู่
ที่มา.
ผลการวิเคราะห์ตะกอนในทะเลสาบพบว่าทะเลสาบมีอายุราว 12640 - 12025 ปีก่อนคริสต์กาล กระนั้น เป็นที่ยอมรับกันว่าทะเลสาบก่อตัวขึ้นในราว 13000 ปีก่อนคริสต์กาล
เศรษฐกิจ.
กิจกรรมกีฬาทางน้ำในทะเลสาบเผวาเป็นหนึ่งในจุดหมายปลายทางการท่องเที่ยวของโปขรา นอกจากนี้ ชายฝั่งทางเหนือของทะเลสาบยังได้รับการพัฒนาเป็นแหล่งท่องเที่ยวที่รู้จักกันในชื่อเลกซายด์ ซึ่งมีโรงแรม ภัตตาคาร และร้านนั่งดื่มสำหรับนักท่องเที่ยวจำนวนมากเปิดให้บริการ สายน้ำขาออกของทะเลสาบยังใช้สำหรับการผลิตกระแสไฟฟ้า โดยมีโรงผลิตไฟฟ้าตั้งอยู่ที่ ทางใต้ของทะเลสาบ บางส่วนของทะเลสาบยังใช้งานเป็นพื้นที่สำหรับการเลี้ยงประมงในกระชัง
ฮิซาชิบูริโนะลิปกลอส

ฮิซาชิบูริโนะลิปกลอส (; โรมาจิ: "Hisashiburi no rippugurosu") เป็นซิงเกิลลำดับที่ 60 ของกลุ่มศิลปินไอดอล เอเคบีโฟร์ตีเอต วางจำหน่ายเมื่อวันที่ 19 ตุลาคม ค.ศ. 2022 (พ.ศ. 2565) ซึ่งมีเอริอิ ชิบะเป็นเซ็นเตอร์หรือนักร้องนำของซิงเกิลนี้ 
ซิงเกิลนี้ยังติดอันดับชาร์ตซิงเกิลประจำสัปดาห์ของ Oricon หลังจากเปิดตัว
เบื้องหลังและการเผยแพร่.
วันที่ 18 กรกฎาคม ค.ศ. 2022 ได้มีการเผยแพร่ข้อมูลอย่างเป็นทางการเกี่ยวกับซิงเกิลนี้ โดย AKB48 ร่วมมือกับโชว์รูมซึ่งเป็นบริการสตรีมมิ่งในญี่ปุ่น เพื่อคัดเลือกสมาชิกที่จะเข้าร่วม B-side โดยประกาศผลในวันที่ 3 สิงหาคม ค.ศ. 2022
มาตลี

พระมาตลี  เป็นเทพบุตรผู้เป็นสารถีของพระอินทร์ เทวราชตามคติศาสนาฮินดู (หรือท้าวสักกะตามคติศาสนาพุทธ) นอกจากนี้พระองค์ยังทรงมีฐานะเป็นราชทูตสำคัญอันนำราชสาส์นของพระอินทร์เพื่อเชิญท้าวทุษยันต์ (สามีนางศกุนตลา) มาเป็นจอมทัพเพื่อปราบปรามบรรดาอสูรในบทละครอภิชญานศากุนตลัมของมหากาพย์มหาภารตะ ในปัทมะปุราณะ พระองค์เป็นคู่ปุจฉาวิสัชนากับท้าวยยาติ ในด้านปรัชญาแนวทางโลกิยะกับโลกุตรธรรมในด้านต่าง ๆ พระองค์มีบทบาทอย่างมากในทศชาติชาดกเรื่องพระเนมิราช และพระองค์เป็นสัญลักษณ์ของกรมการขนส่งทางบก กระทรวงคมนาคม และกรมการขนส่งทหารบกรวมถึงหน่วยบัญชาการรักษาดินแดนของประเทศไทยด้วย นอกจากนี้ในโองการไหว้ครูบวงสรวงเซ่นวักบัตรพลีชุมนุมเทวดาของศาสนาฮินดูในประเทศไทยและศาสนาผีรวมถึงคนทรงพื้นเมืองท้องถิ่นของไทยยังปรากฏนามของพระองค์ในฐานะสักขีพยานเช่นกัน
พระประชาบดี

พระประชาบดี  เป็นเทพเจ้าฮินดูสมัยพระเวท ในวรรณคดีและคติยุคหลัง พระประชาปตีมักถูกอธิบายและระบุด้วยว่าเป็นพระผู้สร้าง คือพระพรหม แต่นามนี้ยังหมายความรวมถึงเทพเจ้าต่าง ๆ อีกหลายองค์ ขึ้นอยู่กับข้อความอันระบุที่ปรากฏนั้น ๆ ตั้งแต่การเป็นเทพเจ้าผู้สร้างไปจนถึงเทพเจ้าองค์ใดองค์หนึ่ง เช่น พระวิศวกรรม พระอัคนี พระอินทร์ พระทักษะ และเทพเจ้าอื่น ๆ อีกมากมาย สะท้อนจักรวาลวิทยาฮินดูที่หลากหลาย ในวรรณคดีคลาสสิกและยุคกลาง ประชาบดีมีคติทางอภิปรัชญาที่เรียกว่าพรหมันในฐานะประชาบดี-พรหมัน (สวยัมภู พราหมัณ) หรืออีกทางหนึ่งคือพราหมณ์อันอธิบายว่าเป็นรูปผู้ที่มีปรากฏรูปแรกเริ่มก่อน คือ พระประชาบดี บทบาทของพระองค์อีกประการในศาสนาฮินดูคือ เป็นบิดาของชายาพระพิฆเนศทั้งสองนาง คือ นางสิทธิและนางพุทธิ
ในศาสนาพุทธ พระองค์เป็นเทวราชองค์หนึ่งที่ปรากฏในธชัคคปริตร และทรงเป็นสัญลักษณ์ของกรมส่งเสริมและพัฒนาคุณภาพชีวิตคนพิการ กระทรวงการพัฒนาสังคมและความมั่นคงของมนุษย์และสถาบันพระประชาบดีของกระทรวงในประเทศไทย
เยฺว่เหล่า

เยฺว่เหล่า หรือ เยฺว่เซี่ยเหล่าเหริน  เป็นเทพบุรุษผู้อุปถัมป์การสมรสและความรักในเทพปกรณัมจีนรวมถึงศาสนาชาวบ้านจีน พระองค์มักปรากฏรูปเป็นบุรุษชราภายใต้แสงแห่งดวงจันทร์และพระองค์ได้รับการยกย่องว่าทรงเสมือนดังพระกามเทพแบบจีน
จอมนางสะท้านแผ่นดิน

จอมนางสะท้านแผ่นดิน เป็นภาพยนตร์ดราม่าชีวประวัติของเกาหลีใต้ปี ค.ศ. 2007 กำกับโดยชาง ยุน-ฮยอน สร้างจากนวนิยายเรื่อง "Hwangjini" ของฮง ซ็อก-ช็อง ในปี ค.ศ. 2002 (ซึ่งได้รับรางวัล Manhae Prize สาขาวรรณกรรม ในปี ค.ศ. 2004) ภาพยนตร์เล่าถึงชีวิตของฮวัง จิน-อี โสเภณีที่มีชื่อเสียงที่สุด (หรือกีแซง) ในประวัติศาสตร์เกาหลี นำแสดงโดยซง ฮเย-กโย รับบทเป็น ฮวัง จิน-อี
เนื้อเรื่อง.
เธอเติบโตในครอบครัวขุนนางในศตวรรษที่ 16 ซึ่งเป็นยุคที่สถานะทางชนชั้นกำหนดชะตาชีวิต ซึ่งฮวัง จิน-อีได้ค้นพบความลับที่น่าตกใจเกี่ยวกับชาติกำเนิดของเธอ นั่นคือ เธอเกิดมาเป็นลูกนอกสมรส เธอจึงเป็นชนชั้นต่ำและสละสถานะชนชั้นสูงของเธอ ก่อนที่จะมาเป็นกีแซง เธอตัดสินใจสละพรหมจรรย์ให้กับผู้ชายที่เธอเลือกเอง และใช้คืนแรกกับ ก็อม-ยี คนรับใช้ของครอบครัวที่รู้จักกันมานาน ซึ่งเธอรู้ว่าเขารักเธอมาก ในฐานะกีแซง จิน-อีโด่งดังจากความงามระดับตำนาน ความเฉลียวฉลาด และพรสวรรค์ในการร้องเพลง การเต้นรำ และบทกวีของเธอ แต่แม้ว่าเธอจะถูกรายล้อมไปด้วยขุนนางที่มอบของขวัญและความชื่นชมให้เธอ เธอใช้ชีวิตอย่างสันโดษ
อิกกิ (วิดีโอเกม)

อิกกิ (แปลตรงตัวคือ "การจลาจล", "การกบฏ" หรือ "การต่อต้าน") เป็นเกมอาร์เคดที่เปิดตัวครั้งแรกโดยบริษัทซันซอฟต์ใน ค.ศ. 1985 เกมดังกล่าววางจำหน่ายสำหรับแฟมิคอม (นินเท็นโดเอนเตอร์เทนเมนต์ซิสเตม) เมื่อวันที่ 28 พฤศจิกายนของปีเดียวกัน และเป็นเกมแอ็กชันเลื่อนหลายทิศทางซึ่งมีองค์ประกอบบางอย่างของเกมยิงมุมมองจากบนลงล่าง เกมนี้เป็นที่รู้จักนอกประเทศญี่ปุ่นในชื่อบูมเมอแรง  และฟาร์เมอส์รีเบลเลียน  โดยตัวละครหลักอย่างกนเบะ ได้ปรากฏตัวเป็นตัวละครรับเชิญใน"แอตแลนติสโนะนาโซะ" ซึ่งเป็นอีกเกมหนึ่งของซันซอฟต์
เกมดังกล่าวได้รับการเผยแพร่อีกครั้งโดยเป็นส่วนหนึ่งของเกมรวมหลายชุด เวอร์ชันโทรศัพท์เคลื่อนที่ได้รับการเผยแพร่เมื่อวันที่ 19 กันยายน ค.ศ. 2003 ตลอดจนเวอร์ชันทำใหม่อย่าง"อิกกิโมบายล์" (โรมาจิ: "ikki mobairu") ได้เปิดตัวผ่านเครือข่ายซอฟต์แบงก์โมบายล์ และอีซีเว็บในเดือนกรกฎาคม ค.ศ. 2006 ส่วนการคืนชีพของเกมนี้ในชื่อ"อิกกิยูไนต์" (อักษรโรมัน: Ikki Unite) มีกำหนดวางจำหน่ายใน ค.ศ. 2022
รูปแบบการเล่น.
เกมดังกล่าวมีฉากอยู่ในญี่ปุ่นสมัยกลาง ที่ซึ่งหมู่บ้านเกษตรกรรมยากจนแห่งหนึ่งกำลังวางแผนก่อจลาจลเพื่อโค่นล้มเจ้าเหนือศักดินาของพวกเขา อย่างไรก็ตาม ผู้เข้าร่วมในการประท้วงมีเพียงตัวละครของผู้เล่นคือกนเบะ  และตัวละครเสริมสำหรับผู้เล่นคนที่สองคือทาโงะ  โดยผู้เล่นต้องต่อสู้กับกองทัพนินจาแทนที่จะเป็นซามูไรและทหารเดินเท้า เกมดังกล่าวแสดงข้อความในแนวตั้ง ซึ่งถือว่าฉีกแนวมากสำหรับเกมในยุคนั้น และข้อความในเกมทั้งหมดใช้คำพูดที่ชวนให้นึกถึงภาพยนตร์จิไดเงกิ
การเคลื่อนไหวของตัวละครถูกควบคุมด้วยจอยสติก 8 ทิศทาง และการกดปุ่มหนึ่งเดียวจะทำให้ผู้เล่นโจมตีด้วยการขว้างเคียว ผู้เล่นไม่สามารถกำหนดทิศทางในการขว้างเคียวได้ และอาวุธจะพุ่งเข้าหาศัตรูที่ใกล้ที่สุดโดยอัตโนมัติ สิ่งนี้บังคับให้เน้นการหลีกเลี่ยงการโจมตีมากกว่าการโจมตีอย่างอุกอาจ ส่วนทางด้านขวาของหน้าจอจะแสดงคะแนนของผู้เล่นพร้อมกับแผนที่ของด่าน ซึ่งตำแหน่งของเหรียญโคบังจะแสดงบนแผนที่นี้ แต่ผู้เล่นจะต้องหลีกเลี่ยงกำแพงและอุปสรรคอื่น ๆ เพื่อไปยังตำแหน่งเหล่านั้น อย่างไรก็ตาม แผนที่นี้ไม่รวมอยู่ในเกมเวอร์ชันแฟมิคอม
ตัวละครที่เป็นศัตรู ได้แก่ นินจาดำหรือแดง, นินจาปาระเบิด และหมูป่า (ศัตรูเหล่านี้บางตัวไม่ปรากฏในเวอร์ชันแฟมิคอม) ซึ่งนินจาแดงเคลื่อนที่ได้เร็วกว่าตัวละครอื่น ๆ ทั้งหมดและโจมตีได้ยากกว่า แต่ได้คะแนนสองเท่า ผู้เล่นเสียชีวิตเมื่อโดนตัวละครศัตรูหรือโพรเจกไทล์ เกมจะจบลงเมื่อผู้เล่นสูญเสียโดยไม่มีชีวิตเหลืออยู่ ส่วนผี (หรือโยไก) จะปรากฏตัวในบางโอกาส และผู้เล่นจะไม่สามารถโยนเคียวของตนได้หากสัมผัสกับมัน เอฟเฟกต์ของผีจะสลายไปหากผู้เล่นสัมผัสรูปปั้น"จิโซ"หรือ"โคไมนุ"ซึ่งปรากฏอยู่ในบางด่าน ตลอดจนนางรับใช้วิตถารอาจปรากฏตัวในบางด่าน และการสัมผัสกับนางรับใช้ผู้นี้จะทำให้ผู้เล่นไม่สามารถเคลื่อนไหวได้ในระยะเวลาสั้น ๆ แม้ว่าผู้เล่นจะยังสามารถโจมตีด้วยเคียวได้ในสภาพนี้ แต่ก็ไม่สามารถหลบโพรเจกไทล์ของศัตรูได้ ทำให้ยากต่อการรุดหน้า อย่างไรก็ตาม ตัวละครหญิงรับใช้ไม่ปรากฏในเวอร์ชันโทรศัพท์มือถือของไอ-แอปพลิ
การตอบรับ.
จุง มิอูระ ผู้ทดสอบความชาวญี่ปุ่นเป็นผู้บัญญัติศัพท์คำว่าคูโซเง (แปลตรงตัวคือ "เกมอึ") หลังจากเล่น"อิกกิ"เวอร์ชันแฟมิคอม เกมนี้ยังคงขายได้ดีพอสมควรและเป็นหนึ่งในผลิตภัณฑ์ยอดนิยมของบริษัทซันซอฟต์ในเวลานั้น โดยนิตยสาร"เกมแมชชีน"ฉบับวันที่ 15 สิงหาคม ค.ศ. 1985 ระบุว่า"อิกกิ"เป็นเกมอาร์เคดที่ได้รับความนิยมสูงสุดอันดับสิบในขณะนั้น
สิ่งสืบทอด.
"อิกกิยูไนต์".
การคืนชีพของเกมนี้ในชื่อ"อิกกิยูไนต์"มีกำหนดการวางจำหน่ายสำหรับระบบไมโครซอฟท์ วินโดวส์ ใน ค.ศ. 2022
วัดบ้านน้อย (จังหวัดกาญจนบุรี)

วัดบ้านน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนเจดีย์ อำเภอพนมทวน จังหวัดกาญจนบุรี
วัดบ้านน้อย ไม่ทราบประวัติความเป็นมา โบราณสถานภายในวัดเป็นโบราณสถานสมัยอยุธยา ตั้งวัดเมื่อ พ.ศ. 2394 ได้รับพระราชทานวิสุงคามสีมาเมื่อ พ.ศ. 2513 กรมศิลปากร ได้ดำเนินการขุดแต่งและบูรณะโบราณสถานแห่งนี้ ตั้งแต่ พ.ศ. 2552–2554 โดยเป็นการบูรณะเสริมความมั่นคงและรักษาสภาพรูปแบบเดิม
โบราณสถานมีสิ่งสำคัญได้แก่ วิหาร เจดีย์ กำแพงแก้ว และซุ้มประตูที่มีเฉพาะด้านติศตะวันออกและทิศใต้ วิหารเป็นอาคารทรงสี่เหลี่ยมผืนผ้าก่ออิฐสอปูน ด้านหน้ามีประตู 1 ประตู ส่วนผนักอีก 3 ด้านก่อเป็นผนังทึบ เจดีย์ราย อยู่ด้านหน้าของวิหาร 4 องค์ และด้านทิศใต้ 1 องค์ เป็นเจดีย์ที่มีองค์ระฆังเป็นทรงกลม มีส่วนเอวคอดและยอดผายออก ซึ่งเป็นลักษณะเฉพาะของงานช่างพื้นถิ่นในแถบยังหวัดกาญจนบุรี เจดีย์รายอีกหลายองค์ที่มีสภาพชำรุดเหลือเฉพาะฐาน วัดมีซุ้มประตูเป็นทรงปราสาทยอดจัตุรมุข มีช่องทางเข้าเป็นรูปกลีบบัว เป็นสถาปัตยกรรมที่รับอิทธิพลจากตะวันตกซึ่งได้รับอิทธิพลมาตั้งแต่สมัยสมเด็จพระนารายณ์มหาราชเป็นต้นมา
วัดใหม่สำราญ (จังหวัดชลบุรี)

วัดใหม่สำราญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะล้านในตำบลนาเกลือ อำเภอบางละมุง จังหวัดชลบุรี
วัดใหม่สำราญ หรือ วัดเกาะล้าน ตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2473 เดิมวัดตั้งอยู่ที่ตลิ่งชัน ต่อมาย้ายมาอยู่ตำแหน่งตรงกับท่าหน้าบ้าน จนย้ายมา ณ ที่ตั้งปัจจุบัน
อุโบสถสร้างเมื่อ พ.ศ. 2504 ภายในวัดใหม่สำราญ มีรูปเคารพมากมาย เช่น หลวงพ่อทวดเหยียบน้ำทะเลจืด แห่งวัดช้าง มีรอยพระพุทธบาท ซึ่งตามข้อมูลบอกว่า พระบาทสมเด็จพระจุลจอมเกล้าเจ้าอยู่หัว ได้พระราชทานไว้ให้ชาวบ้านได้บูชา ภายในวัดยังมีข้าวของ ถ้วยชามโบราณเก็บไว้มากมาย รวมทั้งปืนใหญ่ที่คาดว่าน่าจะอยู่ในช่วงสงครามโลกครั้งที่ 1 ด้วย และมีเจดีย์สร้างด้วยแร่เกาะล้านซึ่งมีคุณสมบัติพิเศษที่สามารถงอกเองได้ คือเมื่อนำก้อนแร่เล็ก ๆ มาวางไว้ เวลาผ่านไปจะพบว่ายื่นงอกออกมาได้เอง เจดีย์มีสององค์ องค์หนึ่งใช้แร่เกาะล้านล้วน ๆ ซึ่งอยู่ทางด้านหน้า ส่วนอีกองค์มีแร่เกาะล้านเสริม ๆ ด้านบนเป็นพระพุทธรูปปางนาคปรก
เยห์เยห์เยห์

"เยห์เยห์เยห์"  เป็นเพลงที่บันทึกเสียงโดยเกิร์ลกรุปเกาหลีใต้ แบล็กพิงก์ เป็นเพลงลำดับที่สี่จากสตูดิโออัลบั้มที่สอง "บอร์นพิงก์" (2022) ซึ่งวางจำหน่ายเมื่อวันที่ 16 กันยายน 2022 ผ่านสังกัดวายจีและอินเตอร์สโคป เพลงเขียนโดยกูช, จีซู และโรเซ และเรียบเรียงโดยกูช, วีวีเอ็น, อาร์. ที และไอดีโอ "เยห์เยห์เยห์" เป็นเพลงรักแนวป็อปร็อกและซินท์ป็อป มีเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้ง
"เยห์เยห์เยห์" ได้รับคำวิจารณ์เชิงบวกจากนักวิจารณ์เพลง โดยยกย่องการผลิตซินท์ดิสโกและเลือกให้เป็นเพลงโดดเด่นจากอัลบั้ม "เยห์เยห์เยห์" ขึ้นสูงสุดที่อันดับสิบสามบนชาร์ต "บิลบอร์ด" โกลบอล 200 อันดับเก้าบน "บิลบอร์ด" เวิลด์ดิจิทัลซองเซลส์ และติดสิบอันดับแรกในฟิลิปปินส์ มาเลเซีย และเวียดนาม
เบื้องหลัง.
"เยห์เยห์เยห์" ได้รับการประกาศให้เป็นเพลงลำดับที่สี่ของ "บอร์นพิงก์" เมื่อวันที่ 7 กันยายน 2022 ผ่านบัญชีสื่อสังคมอย่างเป็นทางการของแบล็กพิงก์ และยังเปิดเผยว่าทั้งจีซูและโรเซ ต่างมีส่วนร่วมในการเขียนเพลงนี้ด้วย
เนื้อร้องและการผลิต.
ในระหว่างการจัดสตรีมเพลงบนสเตชันเฮด โรเซเผยว่าเธอรู้สึกสนุกมากเพียงใดขณะเขียนเพลง "เยห์เยห์เยห์" ร่วมกับจีซู หนึ่งในสมาชิกวง พวกเรากำลัง "ร้องเพลงอยู่หน้าคอมพิวเตอร์" และ "ระดมความคิด" เกี่ยวกับ "สถานการณ์สนุก ๆ เช่นนี้ ว่าเราจะเขียนเกี่ยวกับอะไร" เพลงถูกบันทึกเสียงที่เดอะแบล็กเลเบิล ในโซล เกาหลีใต้ โดยมีกูช, วีวีเอ็น, อาร์. ที และไอดีโอ เป็นผู้ประพันธ์ดนตรี เพลงอยู่ในอัตราจังหวะ 4 4 (Common time) เขียนด้วยคีย์ซีไมเนอร์และเร็ว 124 จังหวะต่อนาที
"เยห์เยห์เยห์" เป็นเพลงรักแนวป็อปร็อกและซินท์ป็อปผสมผสานกับดนตรีป็อปที่มีความเป็นซินท์ดิสโกช่วงคริสต์ทศวรรษ 1980 โดยออลมิวสิกระบุว่า "มีลักษณะแบบนิวเวฟ" (new wave-esque) เพลงขับเคลื่อนด้วยเครื่องสังเคราะห์เสียงแบบเรโทร, การริฟกีตาร์อย่างเรียบง่าย และดนตรีแดนซ์ที่มีชีวิตชีวาในท่อนคอรัส ด้านเนื้อเพลงเกี่ยวกับความเกรงกลัวและความเจ็บปวดจากการตกหลุมรักอีกครั้งกับใครบางคนที่คาดไม่ถึง เห็นได้จากท่อนที่ร้องว่า "What is this again? I don’t even know myself/ Why did you show up? What is it that I keep remembering", but ultimately want the lover to "just say yeah yeah yeah" นักวิจารณ์หลายคนเปรียบเทียบเสียงที่ฟังดู "เบาแต่มีจังหวะสนุก" กับเพลงอื่น ๆ ของวงอย่าง "เลิฟซิกเกิลส์", "เพลย์อิงวิทไฟร์" และ "ฟอร์เอเวอร์ยัง"
การตอบรับ.
"เยห์เยห์เยห์" ได้รับคำวิจารณ์เชิงบวกจากนักวิจารณ์เพลง ร็อบ เชฟฟีลด์ จาก "โรลลิงสโตน" เทียบเพลงนี้กับเพลง "ซินส์ยูบีนกอน" ของเคลลี คลาร์กสัน และ "เลตส์โก" ของเดอะคาส์ และตั้งชื่อให้เป็นเพลง "นักฆ่า" ในอัลบั้ม ทานู ไอ. ราช จาก "เอ็นเอ็มอี" เรียกเพลงนี้ว่าเป็น "การย้อนกลับไปสู่เพลง "เลิฟซิกเกิลส์" เมื่อปี 2020 ด้วยเสียงแบบซินท์ป็อปที่นุ่มนวลและเรียบง่าย"
พฤติการณ์เชิงพาณิชย์.
"เยห์เยห์เยห์" เปิดตัวที่อันดับ 43 บนชาร์ต "บิลบอร์ด" โกลบอล 200 และอันดับที่ 27 บนชาร์ต "บิลบอร์ด" โกลบอลคลูชันยูเอส ในเกาหลีใต้ เพลงเปิดตัวที่อันดับ 103 และขึ้นสูงสุดที่อันดับ 53 บนเซอร์เคิลดิจิทัลชาร์ต ในสหรัฐ เพลงไม่ได้เข้าชาร์ต"บิลบอร์ด" ฮอต 100 แต่ก็สามารถขึ้นสูงสุดที่อันดับเก้าบน "บิลบอร์ด" เวิลด์ดิจิทัลซองเซลส์ นอกจากนั้นยังติดสิบอันดับแรกบนชาร์ต "บิลบอร์ด" ของฟิลิปปินส์ มาเลเซีย และเวียดนาม
ลูกชายฉันดูเหมือนจะเป็นเกย์

ลูกชายฉันดูเหมือนจะเป็นเกย์ (; โรมาจิ: "Uchi no Musuko wa Tabun Gei") เป็นซีรีส์มังงะญี่ปุ่น แต่งเรื่องและวาดภาพโดยโองูระ เผยแพร่ทางเว็บไซต์"กังกังพิซิฟ"ตั้งแต่เดือนสิงหาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม ("ทังโกบง") วางจำหน่ายถึงเล่มที่ 4 เมื่อเดือนธันวาคม พ.ศ. 2564 มังงะมีลิขสิทธิ์ในประเทศไทยโดยสำนักพิมพ์เดกซ์เพรส
เนื้อเรื่อง.
เรื่องราวเกี่ยวกับอาโอยามะ โทโมโกะ และลูกชายคนโตชื่อฮิโรคิ ฮิโรคิแอบเป็นเกย์แต่อายที่เปิดเผยเพศวิถี โดยไม่รู้เลยว่าแม่ของตนรู้อยู่แล้ว โทโมโกะยอมรับและสนับสนุนฮิโรคิ แต่ก็ไม่พูดกับฮิโรกิเรื่องนี้เพราะต้องการให้ฮิโรคิเปิดเผยเพศวิถีของตนด้วยความตั้งใจของตนเอง ตัวละครอื่น ๆ ได้แก่ ยูริ ลูกชายคนเล็กของโทโมโกะและน้องชายของฮิโรคิ ไม่สนใจในเรื่องรัก ๆ ใคร่ ๆ แต่ก็เป็นที่นิยมในหมู่เด็กผู้หญิง และรับรู้เรื่องเพศวิถีของพี่ชาย, อากิโยชิ สามีของโทโมโกะและพ่อของฮิโรคิและยูริ ที่มักเดินทางไปทำงานเป็นประจำ รักกลูกชายแต่บางครั้งก็พูดทำร้ายความรู้สึกของฮิโรกิโดยไม่ได้ตั้งใจเนื่องจากมุมมองเชิงลบและล้าหลังเกี่ยวกับรักร่วมเพศ, ไดโกะ เพื่อนร่วมชั้นของฮิโรคิที่ฮิโรคิแอบชอบ และอาซึมิ เพื่อนสมัยเด็กของฮิโรคิที่มีความรู้สึกชอบฮิโรกิแต่ไม่รู้ถึงเพศวิถีของฮิโรคิ
การตีพิมพ์.
ซีรีส์มังงะแต่งเรื่องและวาดภาพโดยโองูระ เริ่มเผยแพร่ทางเว็บไซต์"กังกังพิซิฟ"ตั้งแต่วันที่ 16 สิงหาคม สิงหาคม พ.ศ. 2562 หนังสือมังงะรวมเล่ม ("ทังโกบง") เล่มแรกวางจำหน่ายเมื่อวันที่ 22 สิงหาคม พ.ศ. 2562 วางจำหน่ายถึงเล่มที่ 4 เมื่อเดือนธันวาคม พ.ศ. 2564
มังงะมีลิขสิทธิ์ในประเทศไทยโดยสำนักพิมพ์เดกซ์เพรส
หนังสือมังงะ.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายภาษาอังกฤษ
!width=24%|ISBN ภาษาอังกฤษ
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 22 สิงหาคม พ.ศ. 2562</td><td></td><td>เมษายน พ.ศ. 2565</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 21 มีนาคม พ.ศ. 2563</td><td></td><td>กรกฎาคม พ.ศ. 2565</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 21 พฤศจิกายน พ.ศ. 2563</td><td></td><td>พฤศจิกายน พ.ศ. 2565</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 22 พฤศจิกายน พ.ศ. 2564</td><td></td><td>-</td><td>—</td></tr>
</table>
Leptoclinides

Leptoclinides เป็นสกุลของยูโรคอร์ดาตาที่อยู่ในวงศ์ Didemnidae
สกุลนี้พบว่ามีการกระจายทั่วโลก
สปีชีส์ในสกุลนี้ ได้แก่:
<templatestyles src="Div col/styles.css"/>